CELEX: 62011CN0189
Language: mt
Date: 2011-04-20 00:00:00
Title: Kawża C-189/11: Rikors ippreżentat fl- 20 ta’ April 2011 — Il-Kummissjoni Ewropea vs Ir-Renju ta’ Spanja

25.6.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 186/16
            
         Rikors ippreżentat fl-20 ta’ April 2011 — Il-Kummissjoni Ewropea vs Ir-Renju ta’ Spanja
   (Kawża C-189/11)
   2011/C 186/27
   Lingwa tal-kawża: l-Ispanjol
   
      Partijiet
   
   
      Rikorrenti: Il-Kummissjoni Ewropea (rappreżentanti: L. Lozano Palacios u C. Soulay, aġenti)
   
      Konvenut: Ir-Renju ta’ Spanja
   
      Talbiet tal-parti rikorrenti
   
   
               —
            
            
               Tiddikjara li
               
                           —
                        
                        
                           billi applika l-iskema speċjali għal aġenziji tal-vjaġġi għal dawk il-każijiet fejn is-servizzi ta’ vjaġġar inbiegħu lil persuna li ma hijiex il-vjaġġatur;
                        
                     
                           —
                        
                        
                           billi eskluda mill-applikazzjoni ta’ din l-iskema speċjali l-bejgħ lill-pubbliku min-naħa tal-aġenziji li jbiegħu bl-imnut li jwettqu f’isimhom stess vjaġġi organizzati minn aġenziji li jbiegħu bl-ingross;
                        
                     
                           —
                        
                        
                           billi awtorizza lill-aġenziji tal-vjaġġi, taħt ċirkustanzi partikolari, li jniżżlu fil-fattura kwota globali li ma hijiex relatata mal-VAT effettivament miġbur mingħand il-klijent, u billi awtorizza lil dan il-klijent, dejjem jekk ikun suġġett passiv, li jnaqqas din il-kwota globali mill-VAT li għandu jitħallas, u
                        
                     
                           —
                        
                        
                           billi awtorizza lill-aġenziji tal-vjaġġi, sa fejn jibbenefikaw mill-iskema speċjali, li jistabbilixxu l-ammont taxxabbli globalment għal kull perijodu ta’ taxxa,
                        
                     ir-Renju ta’ Spanja naqas milli jwettaq l-obbligi tiegħu taħt l-Artikoli 306 sa 310; 226; 168, 169 u 73 tad-Direttiva tal-Kunsill 2006/112/KE (1), tat-28 ta’ Novembru 2006, dwar is-sistema komuni ta’ taxxa fuq il-valur miżjud.
            
         
      Motivi u argumenti prinċipali
   
   Il-Kummissjoni tikkunsidra li l-applikazzjoni li r-Renju ta’ Spanja jagħmel tal-iskema speċjali għal aġenziji tal-vjaġġġi, sa fejn ma hijiex limitata għas-servizzi pprovduti lill-vjaġġaturi, kif stabbilit mid-direttiva, iżda li testendi għal operazzjonijiet imwettqa bejn aġenziji tal-vjaġġi, tikser id-dispożizzjonijiet tal-leġiżlazzjoni fil-qasam tal-VAT.
   Minbarra dan, l-esklużjoni minn din l-iskema speċjali tal-bejgħ lill-pubbliku minn aġenziji li jbiegħu bl-imnut li jwettqu f’isimhom stess vjaġġi organizzati minn aġenziji li jbiegħu bl-ingrossa, ukoll ma hijiex kompatibbli mad-direttiva, peress li tali attivitajiet jidħlu, mingħajr ebda dubju fil-fehma tal-Kummissjoni, taħt l-attivitajiet koperti mill-iskema speċjali.
   Il-Kummissjoni tikkunsidra li jiksru bl-istess mod id-Direttiva tal-VAT ir-regoli Spanjoli li jawtorizzaw lill-aġenziji tal-vjaġġi, mingħajr ebda bażi f’din id-direttiva, li jniżżlu fil-fattura kwota globali tal-VAT li ma hijiex relatata mal-VAT effettivament miġbura mingħand il-klijient, kif ukoll dawk ir-regoli li jawtorizzaw lil dan tal-aħħar, dejjem jekk ikun suġġett passiv, li jnaqqas din il-kwota globali mill-VAT li għandha titħallas, kif ukoll dawk li jippermettu lill-aġenziji tal-vjaġġi, sa fejn dawn jibbenefikaw mis-sistema speċjali, li jistabbilixxu l-ammont taxxabbli globalment għal kull perijodu taxxabbli.
   
      (1)  ĠU L 347, p. 1